Kvalifikacije za Evropsko prvenstvo u nogometu 1968.
Kvalifikacije za Evropsko prvenstvo u nogometu 1968. je bilo nogometno takmičenje koje je održano od oktobra 1966. do maja 1968. godine. U kvalifikacijama je učestvovalo 31 reprezentacija gdje su se na završni turnir kvalificirale četiri najbolje. Kvalifikacije su bile podijeljene u dvije faze: grupna faza kvalifikacija i četvrtfinale. Sve reprezentacije učesnice su bile raspoređene u osam kvalifikacijskih grupa. Sedam grupa je imalo četiri reprezentacije te jedna koja je sačinjavala tri reprezentacije. Pobjednici grupa su igrali baraž za odlazak na završni nogometni turnir. Reprezentacije koje su se kvalificirale na treće Evropsko prvenstvo su bile: Italija, Sovjetski savez, Engleska i Jugoslavija.